
Jesu  Dom  og  Korsfæstelse. 

Et  Brev  fra  Pontius  Pilatus  til  Kejser  Tiberius. 

Et  mærkeligt  Dokument  findes  opbevaret  i  det  vatikan- 
ske  Biblothek  i  Rom.  Det  siges  at  være  en  Rapport  fra 
Pontius  Pilatus  angaaende  Jesu  Dom  og  Korsfæstelse.  Een 
Ting  synes  at  være  sikker,  og  det  er,  at  Dokumentet  i  alle 
Tilfælde  er  det  ældste  ikke-bibelske  Vidnesbyrd  om  Kri- 
stus. Det  er  ældre  end  Evangelierne  og  Epistlerne.  Der  er 
ingen  Tvivl  om,  at  enhver  vil  læse  det  med  Ærbødighed 
og  stille  Beundring.  I  Oversættelse  lyder  det  saaledes: 

»Hilsen ! Nylig  stedfundne  Begivenheder  i  min  Pro- 
vins har  været  af  en  saadan  Natur,  at  jeg  anser  det  for 
rigtigt  at  fortælle  Enkelthederne,  saaledes  som  disse  har 
fundet  Sted,  da  det  ikke  skal  forundre  mig,  om  de  i  Tidens 
Løb  vil  forandre  hele  vor  Nations  Velfærd;  thi  det  synes 
paa  det  sidste,  som  om  Guderne  har  ophørt  at  være  naa- 
dige.  Jeg  fristes  næsten  til  at  sige:  Forbandet  være  den 
Dag,  da  jeg  tog  Styret  over  Judæa  efter  Valerius  Gratus. 

Blandt  de  forskellige  Rygter,  som  kom  mig  for  Øre,  var 
der  især  eet,  som  vakte  min  Opmærksomhed.  Det  blev 
sagt,  at  der  i  Galilæa  var  fremtraadt  en  ung  Mand,  som 
med  ædel  Veltalenhed  prædikede  en  ny  Lære  i  de  Guders 
Navn,  som  havde  sendt  ham.  I  Begyndelsen  var  jeg  bange 
for,  at  hans  Hensigt  var  at  ophidse  Folket  mod  Romerne, 
men  denne  min  Frygt  blev  snart  forjaget.  Jesus  af  Nazareth 
talte  mere  som  en  Ven  af  Romerne  end  som  en  Ven  af 
Jøderne. 

Denne  Mand  billigede  hverken  Sammensværgelse  eller 
Oprør.  Jeg  beskyttede  ham,  uden  at  han  maaske  vidste  det. 
Han  havde  Frihed  til  at  handle,  prædike  til  Folket  og  vælge 
sig  Disciple  uden  at  hindres  ved  noget  Mandat  fra  Præ- 
toriet.  Men  den  ubegrænsede  Frihed,  som  Jesus  nød,  ærg- 
rede Jøderne  —  ikke  de  fattige,  men  de  rige  og  mægtige 
iblandt  dem.  Det  er  sandt,  at  Jesus  var  haard  imod  den 
sidste  Klasse  Mennesker,  og  det  var  i  mine  Øjne  en  politisk 
Grund  til  ikke  at  hindre  Nazaræerens  Frihed.  »I  Skrift- 
kloge og  Farisæere«,  plejede  han  at  sige  til  dem,  »I  ere  en 
Generation  af  Øgler,  I  ere  ligesom  kalkede  Grave.« 

Til  andre  Tider  plejede  han  at  haane  Toldernes  store 
Gaver  og  sagde  til  dem,  at  Enkens  Skærv  var  mere  værd  i 
Guds  Øjne.  Prætoriet  modtog  daglig  nye  Klager  over  Jesus; 
ja,  det  blev  mig  sagt,  at  en  Ulykke  vilde  hænde  ham,  og 
at  det  ikke  vilde  være  første  Gang,  at  Jerusalem  stenede 
dem,  som  kaldte  sig  Profeter;  dersom  Prætoriet  nægtede  at 
skifte   Ret,  vilde  man  appellere  til   Kejseren.  Trods  dette 

blev  min  Maade  at  tage  Sagen  paa  billiget  af  Senatet,  og 
der  blev  lovet  mig  Hjælpetropper,  naar  den  pathiske  Krig 
var  tilendebragt. 

Da  jeg  var  for  svag  til  at  undertrykke  en  Opstand,  be- 
sluttede jeg  at  gribe  til  et  Middel,  som  kunde  bevare  Byens 
Fred,  uden  at  Prætoriet  paa  nogen  Maade  maatte  gøre  yd- 
mygende Indrømmelser.  Jeg  skrev  til  Jesus  og  bad  om  en 
Sammenkomst  med  ham  i  Prætoriet. 

»Jesus,«  sagde  jeg  til  ham,  »Jesus  af  Nazareth !  Jeg  har 
i  de  sidste  tre  Aar  givet  dig  fuldstændig  Talefrihed,  og  for- 
tryder ikke,  at  jeg  har  gjort  det.  Dine  Ord  er  Vismands 
Ord.  Jeg  veed  ikke,  om  du  har  læst  Sokrates  eller  Plato, 
men  det  veed  jeg,  at  der  i  din  Tale  er  en  majestætisk  Sim- 
pelhed, som  langt  overgaar  disse  Filrsofers.  Kejseren  ken- 
der dette,  og  jeg,  hans  ydmyge  Repræsentant  i  dette  Land, 
er  fflad  ved  at  skænke  dia-  en  Frihed,  hvortil  du  er  fuldstæn- 
dig værdig.  Jeg  vil  dog  alligevel  ikke  skjule  for  dig,  at  dine 
Taler  har  skaffet  dig  mægtige  og  dødelige  Fjender.  Dette 
er  paa  ingen  Maade  overraskende.  Sokrates  havde  ogsaa 
sine  Fjender  og  faldt  som  Offer  for  deres  Had.  Dine  er 
dobbelt  rasende  paa  dig,  fordi  du  taler  imod  dem,  og  fordi 
du  fra  min  Side  har  nydt  en  stor  Frihed.  Min  Anmodning 
—  lad  mig  kalde  det  Befaling  —  er,  at  du  i  Fremtiden  er 
mere  forsigtig  og  taktfuld,  naar  det  er  din  Hensigt  at  saare 
dine  Fjenders  Hovmod;  thi  ellers  optænder  de  den  uviden- 
de Pøbel  imod  dig,  og  derved  tvinges  jeg  til  at  gribe  til 
Rettens  Middel.« 

Nazaræeren  svarede  roligt:  »Du  Jordens  Mægtige!  dine 
Ord  udgaa  ikke  fra  den  sande  Visdom.  Sig  til  Bækken: 
Stands  i  Midten  af  dit  Bjerghjem;  thi  ellers  vil  du  i  dit 
vilde  Løb  omstyrte  Dalens  Træer.«  Strømmen  vil  svare  dig, 
at  den  maa  adlyde  Skaberens  Love.  Gud  alene  veed,  hvor 
Bækken  skal  flyde  hen.  Sandelig  siger  jeg  dig,  førend  Ro- 
sen i  Saron  blomstrer,  skal  den  Retfærdiges  Blod  udøses.« 

»Dit  Blod  skal  ikke  udøses,«  svarede  jeg  bevæget.  »Du 
er  mig  paa  Grund  af  din  Visdom  kærere  end  alle  disse 
urolige  Farisæere,  som  misbruger  den  Frihed,  som  Ro- 
merne har  skænket  dem.  De  sammensværger  sig  mod  Cæ- 
sar og  gengælder  vor  Eftergivenhed  med  at  fylde  Landet 
med  Rædsler.  Usle  Stakler !  De  synes  ikke  at  vide,  at  Ulven 
fra  Tiberen  undertiden  indhyller  sig  i  et  Faareskind.  Jeg 
vil  beskytte  dig  mod  dem,  thi  mit  Prætorium  er  et  aabent 
Asyl,  ja,  et  helligt  Tilflugtssted  for  dig.« 

Jesus  rystede  ligegyldigt  paa  Hovedet  og  sagde  med  Ynde 
og  et  guddommeligt  Smil:  »Naar  hin  Dag  kommer,  vil  det 
ikke  være  noget  Tilflugtssted  for  Menneskenes  Søn,  hver- 
ken paa  Jorden  eller  under  Jorden,  men  den  retfærdiges 

Tilflugtssted  er  der«  —  og  han  pegede  op  mod  Himmelen. 
»Det,  som  er  skrevet  i  Profeternes  Bøger,  maa  fuldbyr- 
des.« 

»Unge  Mand,«  svarede  jeg  mildt,  »du  tvinger  mig  til  at 
forandre  min  Anmodning  til  en  Befaling.  Denne  Provins' 
Fred,  som  er  an  betroet  til  min  Omsorg,  fordrer  det;  du 
maa  bruge  mere  Maadehold  i  dine  Taler.  Vær  mig  ikke 
overhørig.  Nu  kender  du  mine  Befalinger.  Maa  Lykken  led- 
sage dig!  Farvel.« 

»Du  Jordens  Mægtige,«  svarede  Jesus,  »jeg  kommer  ikke 
for  at  bringe  Strid  paa  Jorden,  men  for  at  bringe  Fred, 
Kærlighed  og  Barmhjertighed.  Jeg  blev  født  paa  den  sam- 
me Dag,  som  Kejser  Augustus  forkyndte  Fred  til  hele  den 
romerske  Verden.  Forfølgelsen  udgaar  ikke  fra  mig.  Jeg 
venter  den  fra  andre  og  vil  møde  den  i  Lydighed  mod  min 
Faders  Villie,  som  har  vist  mig  Vejen.  Behold  derfor  din 
verdslige  Visdom  for  dig  selv.  Det  staar  ikke  i  din  Magt 
at  standse  Ofret  ved  Jorden  af  Forsoningens  Tabernakel.« 

Ogsaa  til  Herodes,  som  dengang  regerede  i  Galilæa,  hav- 
de Jesu  Fjender  vendt  sig  for  at  faa  Hævn  over  Nazaræe- 
ren.  Dersom  Herodes  kun  havde  vovet  at  følge  sin  Tilbøje- 
lighed, vilde  han  uden  videre  have  befalet,  at  Jesus  skulde 
henrettes;  men  skønt  han  var  meget  stolt  af  sin  kongelige 
Værdighed,  saa  var  han  alligevel  saare  bange  for  at  begaa 
en  Handling,  som  kunde  formindske  hans  Indflydelse  i  det 
romerske  Senat. 

Jødernes  store  Fest  var  nær,  og  de  havde  til  Hensigt  at 
benytte  si«  af  Folkets  Begejstring,  som  altid  giver  sig  til- 
kende ved  Paaskefesten.  Byen  var  aldeles  opfyldt  af  en 
oprørsk  Pøbel,  som  skreg,  at  Nazaræeren  skulde  dø.  Mine 
Spioner  underrettede  mig  om,  at  endog  Templets  Skatte 
var  brugt  til  at  underkøbe  Folket.  Faren  var  overhængen- 
de, selv  en  romersk  Høvedsmand  var  blevet  fornærmet. 
Jeg  skrev  da  til  Præfekten  i  Syrien  og  bad  ham  om  hun- 
drede Mand  Kavalleri,  men  han  nægtede  mig  dem.  Jeg 
var  derfor  overladt  til  mig  selv  med  en  Haandfuld  Vetera- 
ner mod  en  oprørsk  By  og  altsaa  for  svag  til  at  undertryk- 
ke en  Opstand,  saa  der  var  intet  andet  for  mig  at  gøre  end 
at  taale,  hvad  jeg  ikke  saa  mig  i  Stand  til  at  forhindre.  Man 
havde  grebet  Jesus,  og  den  oprørske  Hob  havde  intet  at 
frygte  af  Prætoriet,  og  skønt  deres  Ledere  indbildte  sig,  at 
jeg  stiltiende  billigede  deres  lovløse  Handlinger,  vedblev 
de  at  raabe:    »Korsfæst  ham,  korsfæst  ham!« 

Der  var  paa  den  Tid  tre  mægtige  Partier  forenede  mod 
Jesus.  Først  Herodianerne  og  Saducæerne,  hvis  oprørske 
Handlemaade  syntes  at  have  to  Motiver.  De  hadede  hemlig 
Jesus  og  var  kede  af  det  romerske  Aag.  De  kunde  aldrig 

glemme  eller  tilgive,  at  jeg,  da  jeg  marcherede  ind  i  Beyn, 
foran  mig  lod  bære  Bannere,  hvorpaa  den  romerske  Kej- 
sers Billede  fandtes.  Nu  var  dette  visselig  en  slem  Fejl- 
tagelse fra  min  Side,  men  Helligbrødert  forekom  ikke  der- 
for mindre  hæslig  i  deres  Øjne. 

Der  var  ogsaa  en  anden  Klage  mod  mig,  som  nagede 
deres  Hjerter.  Jeg  havde  nemlig  foreslaaet,  at  en  Del  af 
Tempelskatten  skulde  benyttes  til  Opførelse  af  offentlige, 
nyttige  Bygninger.  Man  knurrede  over  dette  mit  Forslag. 

Saa  var  der  Farisæerne.  Disse  var  Jesu  svorne  Fjender. 
De  brød  sig-  ikke  det  mindste  om  Regeringen,  men  taalte 
med  indædt  Harme  de  skarpe  Irettesættelser,  som  Naza- 
ræeren  i  hele  tre  Aar  uafbrudt  havde  givet  dem,  hvor  han 
færdedes.  For  svage  og  frygtsomme  til  at  handle  paa  egen 
Haand,  havde  de  sluttet  sig  til  Herodianerne  og  Saducæ- 
erne  og  gjort  fælles  Sag  med  dem. 

Foruden  disse  tre  Partier  havde  jeg  at  kæmpe  med  en 
ryggesløs  og  moralsk  fordærvet  Pøbel,  altid  rede  til  Oprør 
og  parat  til  at  drage  Fordel  af  den  Uorden  og  Forvirring, 
som  altid  følger  med  saadanne  Tilstande. 

Jesus  blev  trukket  frem  for  Ypperstepræsten  og  dømt 
til  Døden.  Det  var  ved  denne  Lejlighed,  at  Caiphas  for 
Spot  viste  mig  ydmyg  Underkastelse.  Han  sendte  nemlig 
sin  Fange  til  mig,  for  at  jeg  skulde  stadfæste  hans  Dom  og 
lade  ham  henrette. 

Jeg  svarede  ham,  at  Jesus  var  en  Galilæer,  og  at  hele 
Affæren  hørte  under  Herodes'  Jurisdiktion,  og  jeg  befa- 
lede, at  han  skulde  sendes  did.  Den  elendige  Tetrach  frem- 
hyklede Ydmyghed  og  sagde,  at  han  vilde  bøje  sig  for  Kej- 
serens Repræsentant,  og  dermed  sendte  han  Fangen  til- 
bage til  mig.  Snart  saa  mit  Palads  ud  som  en  belejret 
Fæstning.  Med  hvert  Øjeblik  voksede  Oprørernes  Antal. 
Jerusalem  var  oversvømmet  med  en  Masse  Bjergboere  fra 
Nazareth.  Det  syntes,  som  om  hele  Jorden  var  forsamlet  i 
den  hellige  Stad. 

Marmortrapperne  stønnede  formelig  under  Mængdens 
Vægt.  Man  havde  bragt  Nazaræeren  tilbage  til  mig.  Jeg  gik 
til  Retssalen,  fulgt  af  min  Garde,  og  spurgte  Folket  i  en 
alvorlig  Tone,  hvad  de  egentlig  vilde.  »Død  over  Nazaræ- 
ren,«  var  Svaret. 

»For  hvilken  Forbrydelse?«  spurgte  jeg  dem. 

»Han  har  bespottet.  Han  har  forudsagt  Templets  Under- 
gang. Han  kalder  sig  Guds  Søn,  Messias,  Jødernes  Konge.« 

»Den  romerske  Ret,«  sagde  jeg,  »straffer  ikke  den  Slags 
Forbrydelser  med  Døden.« 

(Fortsættes) 

Mere  Fremgang  af  Missionærerne 
Bedre  Samarbejde  af  Søskende 

af 
_  Homer  P.  Andersen  og  Ver  Don  Carpenter.  _ 

Blandt  Nationer  indhyllet  i  Krigens,  Begærets,  Hadets, 
Intolerancens  og  Ugudelighedens  mørke  Skyer  —  midt  i  en 
Verden,  der  stinker  af  uskyldigt  Blod,  der  er  udgydt  i  Spa- 
nien og  Kina  -  -  midt  i  et  Europa,  som  i  vanvittigt  Tempo 
ruster  for  at  gentage  de  grusomme  Begivenheder  fra  1914 
— 1918  —  burde  Menneskeheden  glæde  sig  over,  at  toogtyve 
gudfrygtige  Mænd  og  Kvinder  mødtes  i  Maj  Maaned  i  det 
rolige  »Fornuftens  Kongerige«  Danmark  for  at  lægge  Pla- 
ner om  at  fremskynde  Udbredelsen  af  Jesu  Kristi  Evange- 
lium, den  eneste  farbare  Vej  til  Fredens  Æra. 

Selv  om  Missionspræsidenterne  og  deres  Hustruer  mød- 
tes i  private  Møder  paa  deres  Hotel  i  København,  diskute- 
rede de  dog  Problemer,  som  er  af  dybtgaaende  Virkning 
for  Kirkens  Medlemmer  her  i  Danmark  saavel  som  i  de 
øvrige  europæiske  Lande.  Præsidenten  for  Den  europæiske 
Mission,  Apostel  Richard  R.  Lyman,  præsiderede  over  Mis- 
sionspræsidenternes  Konference,  ledede  deres  Diskussioner, 
inspirerede  dem  til  at  stræbe  efter  nye  Maal  og  Veje  i 
Forkyndelsen  af  Jesu  Kristi  Evangelium  i  dets  Fylde  i  de 
Lande,  de  præsiderer  over.  (Se  »Stjernen«  for  15.  Maj 
1938).  Konferencen  berørte  mange  vitale  Problemer,  der 
indbefattede  bedre  Metoder  i  Udførelsen  af  Missionærar- 
bejde,  Veje,  som  kunde  stimulere  Interessen  for  det  lokale 
Præstedømme  og  Hjielpeorganisationernes  Funktioner  og  i 
Skabelsen  af  et  Klippegrundlag  for  fremtidig  Fremgang  i 
Missionerne. 

Lederne  af  de  forskellige  Missioner  i  Europa  fandt  Kø- 
benhavn en  ideal  By  for  Konferencen.  Præsident  og  Søster 
Garff  førte  dem  ind  i  Danmarks  Gæstfrihed.  De  besøgende 
Præsidenter  og  deres  Hustruer  var  begejstrede  i  deres  Ros 
for  det  gode  Arbejde,  som  udføres  i  Den  danske  Mission. 
De  var  dybt  grebet  af  de  varme  Hilsener,  de  modtog  af  de 
danske  Medlemmer  og  af  Pressen. 

Under  Konferencen  og  Præsident  Lymans  Besøg  i  Pro- 
vinsen skrev  mange  af  de  førende  Aviser  gode  og  interes- 
sante Artikler  om  Mormonismen.  Aldrig  før  har  Kirken  i 
Danmark  faaet  saa  gunstig  en  Omtale  i  de  københavnske 
Blade  og  i  de  Aviser,  som  skaber  den  offentlige  Mening  i 
Provinsen.   Det  er  et   Resultat   af   at   lade   dit   Lys   skinne 

saaledes  for  Menneskene,  at  de  kan  se  de  gode  Gerninger, 
og  paa  denne  Maade  herliggøre  eders  Fader  i  Himmelen.« 
Præsident  Mark  B.  Garff  fremlagde  en  højst  interessant 
Rapport,  der  viste  den  Fremgang,  der  var  blevet  gjort  i 
Den  danske  Mission  i  Løbet  af  de  sidste  ti  Aar.  Hans  vel 
gennemtænkte  Rapport  viste,  at  Jesu  Kirkes  Fremgang  i 
Danmark  altid  har  været  afhængig  af  en  stærk  Missionær- 
styrke. Antallet  af  Daabshandlinger,  Tiendebetalere  og  Fa- 
steofre er  altid  blevet  forøget,  naar  der  har  været  en  stor 
Missionærgruppe.  Naar  Antallet  af  Missionærer  er  blevet 
formindsket,  er  Medlemmernes  Fremgang  blevet  væsentligt 
forhalet.  Præsident  Lyman  tilskyndede  hver  Gren  og  Di- 
strikt til  at  staa  paa  egne  Ben. 


Missionspræsidenterne  og  deres  Hustruer. 


Under  Konferencen  pegede  Præsident  Lyman  paa  ad- 
skillige Grunde,  hvorfor  der  er  færre  omvendte  og  Frem- 
gangen saa  meget  langsommere  end  den  var  for  100  Aar 
siden.  Vore  Medlemmer  i  Dag  er  ikke  mindre  duelige  end 
de  tapre  og  modige  omvendte  for  100  Aar  siden.  De  kan 
ikke  dadles,  fordi  de  ikke  ejede  dete  gamle  brændende 
Vidnesbyrd.  De  er  Ofre  for  fuldstændig  forskellige  Omgi- 
velser i  Amerika  og  i  Missionsmarkerne. 

»Maaske  vilde  det  gøre  os  godt  at  møde  en  lille  Smule 
mere  Modstand,«  sagde  Præsident  Lyman.  »Vi  behøver 
maaske  et  eller  andet  stort  Kirke-Projekt  at  stræbe  efter. 
Vore  Pionerer  havde  en  haard  Ørken  at  besejre.  De  første 
danske    Medlemmer    af   Kirken    mødte    Modstand    Dag   og 

Nat.  De  første  Hellige  havde  Templer  og  Kirker  at  bygge, 
ikke  paa  den  lette  Maade,  vi  bygger  Templer  og  Kirker  i 
Dag,  men  ved  de  yderste  Ofre.  De  udfordrede  Planer  og 
Projekter.  De  var  i  Besiddelse  af  stor  Kraft  Naar  de  forlod 
Familie  og  Venner  i  Danmark  og  fulgte  Guds  udvalgte  Le- 
dere ind  i  Ørkenen,  var  de  grebet  af  ægte  og  uforfalsket 
Realisme.  Vi  trænger  til  Opgaver,  som  er  i  Stand  til  at 
fremelske  dygtige  Menneskers  heroiske  Kampaand. 

Andre  Grunde  til  de  færre  omvendte  blev  fremhævet  af 
Præsident  Lyman. 

1.    For    100   Aar   siden   troede   de   fleste,   at   Bibelen   var 


Paa  Aalborg  Banegaard. 


Guds  Ord.  I  Dag  er  der  mange,  der  ikke  gør  det.  De  aner- 
kender den  som  Litteratur,  men  ikke  som  guddommelig. 

2.  For  100  Aar  siden  var  det  at  gaa  i  Kirke  maaske  det 
mest  tiltrækkende  Folk  havde  at  gøre.  I  Dag  —  med  de 
lette  og  billige  Transportmidler  —  bruger  Folk  Søndagen 
til  Besøg  og  Udflugter.  Radio,  Film,  Automobiler  og  Sport 
gør  deres  til  at  trække  Folk  bort  fra  Kirken. 

3.  For  100  Aar  siden  var  de  fleste  Kirker  fyldt.  I  Dag 
er  de  fleste  Kirker  »halvtomme«.  Kirker  af  alle  Afskygnin- 
ger Verden  over  er  optaget  af  en  stor  Kampagne  med  Felt- 
raabet  »Tilbage  til  Religionen«. 

4.  Kirken   har   overalt   større   Konkurrence   i   Dag,   end 

den  nogensinde  før  har  haft.  Der  er  flere  Religioner  i  Dag, 
og  der  gøres  mere  aktivt  Arbejde  for  at  vinde  Proselytcr. 

5.  Vore  første  Medlemmer  hengav  sig  af  deres  ganske 
Hjerte  til  effektivt  Missionsarbejde,  d.  v.  s.  at  lære  fra  sig 
ved  Eksemplet.  De  blev  styrket  i  deres  Vidnesbyrd  ved  de 
strenge  Forfølgelser.  Dette  gjorde  dem  ivrige  efter  enhver 
Lejlighed  til  at  forkynde  den  nyligt  aabenbarede  Sandhed. 

De  danske  Brødres  Arbejde  skulde  være  nøje  forbundet 
med  Missionærernes  Arbejde.  Præsident  Lyman  sagde,  at 
Præstedømmets  fornemste  Pligt  er  at  fremme  Fred  og 
Enighed  i  Kirken.  Han  tilføjede,  at  det  var  Præstedømmets 
Arbejde:  ofte  at  holde  Familiebøn  og  Bøn  i  det  hele  taget; 
regelmæssigt  at  overvære  Nadvermøderne,  betale  Tiende  og 
Fasteoffer,  holde  Visdomsordet,  at  støtte  de  præsiderende 
Autoriteter  i  Grenen,  Distriktet,  Missionen  og  Kirken. 

Missionspræsidenernes  Hustruer  har  Ansvaret  for  at 
fremme  Hjælpeorganisationerne.  Søster  Gertrude  R.  Garff, 
som  har  Opsyn  med  Den  kvindelige  Hjælpeforenings  Ar- 
bejde i  Den  danske  Mission  konfererede  med  Søster  Amy 
Brown  Lyman  og  de  andre  Missionspræsidenters  Hustruer 
om  Veje,  der  kunde  øge  de  forskellige  Hjælpeorganisatio- 
ners almindelige  Effektivitet.    , 

Konferencen  understregede,  at  Den  kvindelige  Hjælpe- 
forening har  et  Program,  som  ikke  kommer  i  Konflikt  med 
det  Arbejde,  der  gøres  af  andre  Kirker.  Den  giver  Kvinder- 
ne Mulighed  for  Uddannelse  og  Selvudvikling.  De  kvinde- 
lige Hjælpeforeningers  Program  i  Danmark  burde  tiltale 
alle  Kvinder,  givende  dem  Lejlighed  til  at  komme  sammen 
med  andre  Kvinder  og  udføre  mange  kristelige  Gerninger 
for  Menneskeheden. 

Paa  lignende  Maade  blev  det  fremhævet,  at  Primary, 
Ungdomsforeningen  og  Søndagsskolen  var  gode  Missionær- 
Midler.  Det  er  Præsident  og  Søster  Garffs  Agt  at  skabe 
større  Interesse  i  disse  Organisationer  overalt  i  Den  danske 
Mission.  Primary-Arbejdet  —  at  organisere  Nabolagets 
Børn  —  giver  os  glimrende  Muligheder.  Dét  kommer  ikke 
i  Strid  med  andre  Kirkers  Arbejde.  Søster  Garff  tror,  at 
det  at  vinde  Børnenes  Venskab  ofte  er  den  sikreste  og 
bedste  Vej  til  at  naa  Forældrene. 

Ungdomsforeningernes  Program  kommer  heller  ikke  i 
Konflikt  med  nogen  anden  Kirkes  Arbejde.  Unge  Menne- 
sker fra  andre  Kirker  skulde  opfordres  til  at  komme  til 
vore  Ungdomsforeningsmøder  og  tage  Del  i  vort  glimrende 
Rekreationsprogram  og  inspirerende  Samkvem.  Mange  be- 
søgende er  forbavsede  over  de  venlige  Følelser,  de  høje 
Idealer,  de  tilfredsstillende  og  sunde  Former,  som  vore 
Ungdomsforenings-Aktiviteter  skaber.  Banlysningen  af  Spi- 

ritus  og  Tobak  fra  vore  Enemærker  burde  give  os  en  øn- 
skelig og  længe  tiltrængt  Offentlighed  og  Omtale. 

Der  er  nye  Forposter  og  Grænser  for  os  at  overskride, 
nye  Maal  at  opnaa.  En  Herrens  Apostel  har  mødt  med  vore 
Ledere  i  Danmark.  Han  har  vist  os  Vejen,  snæver  og  flan- 
keret af  Vanskeligheder,  omringet  af  deres  Fordomme,  som 
ikke  forstaar;  men  Vejen  er  tydeligt  afmærket  for  dem, 
som  er  villige  til  at  følge  Sandheden.  Missionsprøsiden- 
terne  er  blevet  kaldet  til  Europa  for  at  lede  Arbejdet.  Al 
deres  Energi  koncentrerer  sig  om  en  eneste  Opgave  -  -  at 
forkynde  Jesu  Kristi  sande  Evangelium.  Deres  1938  Kon 
/erence  —  afholdt  i  København  —  hjalp  med  til  at  ned- 
bryde Fordomme,  tiltrak  sig  nye  Undersøgere  og  gav  Sø 
skende  i  Danmark  et  Skub  fremad. 


Ny   Præsident. 


Susan  G.   Kelly 


Philemon   M.   Kelly 


Ældste  Douglas  Wood,  der  var  Biskop  over  Wasatch 
Ward  i  Salt  Lake  Ciiy  er  blevet  beskikket  til  at  efterfølge 
Præsident  Philemon  M   Kelly,  Den  vesttyske  Mission. 

Præsident  Kelly  har  sammen  med  sin  Hustru,  Susan*  G. 
Kelly,  i  de  sidste  tre  Aar  præsideret  i  Tyskland. 

Præsident  og  Søster  Kelly  overværede  Missionspræsi- 
denternes  Konference  i  København  i  Maj. 

I  Jylland. 


Slutstenen  paa  Missionspræsidenternes  Konference  var 
Præsident  og  Søster  Lymans  Besøg  i  Aalborg,  Randers  og 
Aarhus  sammen  med  Præsident  og  Søster  Garff.  Søndag 
den  29.  Maj  vil  længe  blive  erindret  af  Søskende  i  de  nævnte 
tre  Byer.  Et  Møde  blev  afholdt  i  hver  af  disse  Grene  med 
Præsident  Lyman  som  Taler. 

Det  var  en  anstrengende  Dag  for  Præsidentselskabet  at 
besøge  disse  tre  Grene  paa  samme  Dag.  Kæmpende  med 
en  stærk  Forkølelse  havde  Præsident  Garff  hin  Dag  et 
anstrengende  Arbejde  med  at  tale  tre  Gange  og  Oversætte 
tre  betydningsfulde  Taler  af  Præsident  Lyman.  Herren  har 
velsignet  Præsident  Garff  i  Beherskelsen  af  det  danske 
Sprog.  Hans  første  Mission  i  Danmark  blev  uden  Tvivl 
benyttet  til  Forberedelse  af  det  Arbejde,  som  skulde  komme, 
i  Særdeleshed  det  betydelige  Kald  at  virke  som  Præsident 
Lymans  Talerør.  Det  var  som  en  Følge  af  de  Velsignelser, 
at  han  var  i  Stand  til  at  indpode  den  samme  flammende 
Entusiasme  i  den  danske  Oversættelse,  som  Præsident  Ly- 
man lagde  i  sine  Ord  paa  Engelsk. 

1  hver  af  de  tre  Grene  fik  Søster  Lyman  og  Søster  Garff 
overrakt  pragtfulde  Blomster  af  Søskende.  Disse  to  tapre 
Forsvarere  af  Evangeliet  bar  deres  Vidnesbyrd  til  de  store 
Forsamlinger,  og  gav  i  Særdeleshed  Kvinderne  noget  at 
tænke  over. 

Præsident  Lymann  og  Præsident  Garff  herliggjorde  vor 
Frelser  ved  at  velsigne  og  administrere  til  flere  syge  Med- 
lemmer saa  vel  som  ved  at  prædike  til  de  mange  Kristi 
Efterfølgere  i  disse  tre  Byer.  Gennem  hele  Dagen,  hvor 
disse  ydmyge  Tjenere  aflagde  Besøg,  viste  Søskende  dem 
den  største  Gæstfrihed.  De  spiste  hos  dem,  bad  med  dem 
og  glædede  sig  sammen  i  Evangeliet. 

Mandag  den  30.  Maj  holdt  Præsident  Lyman  og  Præsi- 
dent Garff  Missionærmøde  i  Aarhus,  hvori  alle  Missionærerne 
i  Jylland  deltog.  Efter  det  inspirerende  Møde  spiste  alle 
Deltagerne  Middag  i  Kirken. 

Homer  P.  Andersen  —  Ver  Don  Carpenter. 

De  syv  Punkter. 


Efter  at  have  arbejdet  i  Europa  de  sidste  fire  Aar  er 
Ældste  Octave  F.  Ursenbach  blevet  afløst  som  Præsident 
for  Den  franske  Mission.  Han  vil  blive  efterfulgt  af  Biskop 
Joseph  E.  Evans,  det  tolvte  Ward  i  Ogden,  Utah. 

Præsident  Ursenbach  og  hans  Hustru  Hannah  M.  Ursen- 
bach deltog  i  Missionspræsidenternes  Konference  fornylig 
i  København.  Ved  denne  Konference  fremlagde  Præsident 
Ursenbach  en  Plan,  som  skulde  bruges  af  alle  Missionærer 
i  Forbindelse  med  fremtidige  Medlemmer.  Denne  Plan, 
som  kaldtes  »De  syv  Punkters  Program«  saa  Dagens  Lys 
i  Den  franske  Mission  i  1936.  Den  er  i  det  væsentlige  be- 
stemt for  at  kvalificere  Kandidater  til  Da  aben.  Det  er 
Præsident  Urscnbachs  Haab,  at  Antagelsen  af  dette  Pro- 
gram vil  bringe  den  nyomvendtc  øget  Glæde  derved,  at  han 
eller  hun  faar  en  bedre  Forstaaelse  af  Evangeliet. 

Punkt  Et. 
Antager  De  uden   Reservation  Sandheden  om  en  person- 
lig Gud,  en  personlig  Jesus  Kristus  og  en  personlig  Hellig- 
aand  som  den   regerende  Treenighed  over  del  skabte  Uni- 
vers, og  at  vi  er  Guds  Sønner  og  Døtre? 

Punkt  To. 
Antager  De  ubetinget  Jesus  Kristus  som  Verdens  Frel- 
ser, der  fuldstændigt  har  betalt  Prisen  for  Overtrædelsen  i 
Edens  Have  og  uden  Faldets  Spor  paa  Racen?  At  Daab  af 
sinaa  Børn  automatisk  fornægter  Kristi  majestætiske  For- 
soning? 

Punkt  Tre. 
Anerkender  De,  at  der   har  fundet  et   Frafald   Sted   fra 
den  oprindelige  Kirke,  derfor  Nødvendigheden  af,  at  Gud 
-  ifølge  Profeti  -  -  skulde  gengive  Evangeliet  i  de  sidste 
Dage? 

Punkt  Fire. 
Antager  De  den  Sandhed,  at  Joseph  Smith  blev  udvalgt 
af  Gud  og  ordineret  til  det  hellige  Præstedømme  med  Myn- 
dighed til  at  genoprette  Kirken  i  de  sidste  Dage?  At  Mor- 
mons Bog  er  en  guddommelig  Beretning,  guddommeligt 
gengivet? 

Punkt  Fem. 
Antager   De  Daaben,  Jesu   første  officielle   Handling  og 
ifølge  Matthæus  og  Markus  hans  sidste  Instruktioner  før 
Himmelfarten  —  Daab  ved  Neddyppelse  til  Syndernes  For- 

ladelse,    nødvendig    for    at    modtage   den    Helligaand    ved 
Haandspaalæggelse? 

Punkt  Seks. 
Antager  De  Tiendeloven  og  Fasteoffer  som  guddomme- 
lige Principper,  aabenbaret  for  bestemte  Formaal? 

Punkt  Syv. 

Antager  De  den  Kendsgerning,  at  Missionærerne  har  den 
nødvendige  Myndighed  til  at  forkynde  Evangeliet  og  ad- 
ministrere dets  Ordinancer? 

Den  rette  Brug  af  dette  Program  vil  have  til  Resultat, 
at  alle  knyttes  nærmere  sammen  med  et  Baand,  der  for- 
øger Kærligheden  til  Evangeliet  og  et  Ønske  om  at  tjene 
flittigt.  Paa  denne  Maade  skabes  Enighed  i  Troen  og  nær- 
mere Forhold  til  vor  himmelske  Fader. 

Vi  i  Den  danske  Mission  bringer  Præsident  og  Søster 
Ursenbach  vor  Tak  for  dette  Bidrag. 


»SYogle  af  vore  SHedlemmer  synes  at  være  af  den  Op= 
fattelse,  at  {Kirken  har  dynger  af  £juld.  $)et  har  den  ikke. 
{Hit  hvad  SKirken  har  er  de  forholdsvis  beskedne  Sfndtægter. 
den  modtager  fra  {Pengeanbringelser  af  Øpspatinger  af 
Øeres  tidligere  ^Bidrag  og  den  biende  og  de  (javer,  som  3 
trofaste  SHedlemmer  —  i  {Rlmindelighed  ikke  {Kritikerne 
og  {Fejlfinderne  —  giver  til  {Herrens  'Værk.  Qer  er  blevet 
offentliggjort  en  {Rapport  om,  hvorledes  {Pengene  er  blevet 
brugt  i  det  forløbne  {Har.  {Hit  er  nedskrevet  og  {Regn' 
skaberne  reviderede,  fjeg  forsikrer  Qem,  at  der  ikke  er  nogle 
hemmelige  eller  skjulte  'Udgifter  eller  {Konti.  SKirken  bruger 
ikke  een  Øre  til  noget  {formaal  uden  at  der  gøres  nøje 
agtig  {Rede  for  vedkommende  Udgift.  {Maa  jeg  sige  /ier, 
at  SKirken  ingen  <yæld  har,  dens  Sjendomme  er  ikke  pantsat, 
dens  {Midler  ikke  behæftet  med  nogen  {Klausul. 

{Præsident  fj.  {Reuben  Clark,  jr. 

Vinderliste  for  Stævnet  1938. 


Sangkor: 

1.  Præmie,     Aarhus 

2.  —         København 
Pokalvinder  København 

Herrekvartet: 

1.  Præmie,     Esbjerg 

2.  —         Aalborg 

Pokalvinder  København  ved Lodtrækningm.  Aalborg 
Bl.  Kvartet: 

1.  Præmie,     Aarhus 

2.  —  Esbjerg 
Pokalvinder  Aarhus 

Dameduet: 

1.  Præmie,     Aarhus 

2.  —         Aalborg 
Pokalvinder  Aarhus 

Senior  Tale: 

1.  Præmie,     Esbjerg  (Selma  Petersen) 

2.  —         Aarhus  (Richard  Nielsen) 

efter  Lodtrækning  m.  Silkeborg  (Emil  Thomsen) 
Pokalvinder  Esbjerg 
Junior  Foredrag: 

1.  Præmie,     Esbjerg  (Dagny  Nielsen) 

2.  Aalborg  (Edith  Pedersen) 
Pokalvinder  Esbjerg 

Skuespil: 

1.  Præmie,     København  efter  Lodtrækn.  m.  Aalborg 

2.  Aalborg 
Pokalvinder  København 

Svømning: 

1.  Præmie,     Randers 

2.  —         Aarhus 
Brystsvømning  25  m. 

København     (Inger  Frederiksen) 

Aalborg  (Aksel  Mathiesen) 

Rygcrawl  25  m. 

Aarhus     (Ingrid  Stockholm) 

Randers   (Knud  Christensen) 
Rygsvømning  25  m  ,  m.  Overslag 

Aarhus     (Ingrid  Stockholm) 

Randers  (Knud  Christensen) 

Crawl  100  m. 

Randers     (Knud  Christensen) 
Brystsvømning  400  m. 

Aarhus     (Ingrid  Stockholm) 
Randers  (Anders  Poulsen) 
Udspring. 

Randers     (Anders  Poulsen) 
Dans: 

Tango.    Aalborg  (Rudolf  Løjborg  og  Mary  Sandberg) 
Vals.    København  (May  og  Alvin  Rasmussen). 


Fra  Missionsmarken. 


KØBENHAVN:  Den  3.  Juli  1938  blev  Københavns  Grens  Præsi- 
dentskab, der  bestod  af  Ældsterne:  Orson  B.  West,  Bichard  Gre- 
gersen, Carlo  Leth,  Carlos  E.  Andersen  og  Chr.  Tidemann  Peter- 
sen afløst  fra  deres  Stillinger.  I  deres  Sted  blev  følgende  indsat: 

Enoch  Andersen,  Præsident. 

Kristian  Rasmussen,  1.  Raadgiver. 

Carlos  E.  Andersen,  2.  Raadgiver. 

Aage  Dichmann,  Sekretær. 
ODENSE:  Søster  Anna  Jørgensen  fejrede  den  G.  Juli  1938  sin 
60  Aars  Fødselsdag.  Søster  Jørgensen  har  været  Medlem  af  Kir- 
ken i  28  Aar  og  Medlem  af  Den  kvindelige  Hjælpeforening  i  26 
Aar.  Søster  Jørgensen  har  været  en  god  og  trofast  Søster  i  Kir- 
ken i  alle  disse  Aar,  hvor  hun  har  gjort  et  stort  Arbejde.  Vi  be- 
der Herren  velsigne  Søster  Jørgensen  og  hendes  Familie  med 
Fred  og  Glæde  og  Lykke  i  Evangeliet.  G.  .4. 

afløsninger. 

Ældsterne  Duane  A.  Hansen,  Homer  U.  Petersen,  Gordon  P. 
Andersen  og  Edward  Larsen  Jr.  er  blevet  hæderligt  afløst  fra 
deres  Mission.  De  har  alle  udført  et  godt  og  fortjenstfuldt  Ar- 
bejde for  Herrens  Sag.  Vi  ønsker  dem  Held  og  Lykke  i  Frem- 
tiden. 

fflnkomst. 

Ældste  Hans  Christian  Andersen  ankom  til  Den  danske  Mis- 
sion den  26.  Juni  1938.  Vi  byder  den  nye  Missionær  velkommen 
og  nedbeder  Herrens  Velsignelse  over  ham. 

^Forflyttelser. 

Følgende  Ældster  er  blevet  forflyttet: 

Robert  Earl  Sørensen  fra  Aalborg  til  Herning. 
William  C.  Bolander  fra  København  til  Hjørring. 
Don  Alva  Jensen  fra  Esbjerg  til  Silkeborg. 
Ralph  E.  Johansen  fra  Esbjerg  til  Sønderborg. 
Nephi  W.  Christensen  fra  Herning  til  København. 
Ralph  C.  Berthelsen  fra  Sønderborg  til  Hjørring. 

beskikkelser. 

Ældste  Edwin  P.  Hansen  er  blevet  beskikket  til  Distriktspræ- 
sident  over  Odense  Distrikt,  Ældste  Earl  E.  Olsen  til  Grensfor- 
stander  i  Aalborg  og  Ældste  Clark  W.  Nielsen  til  Grensforstan- 
der  i  Aarhus. 

Vi  nedbeder  Herrens  Velsignelse  over  disse  Brødre  i  deres 
nye  ansvarsfulde  Kald. 


